钦定古今图书集成/明伦汇编/氏族典/第123卷 > 陈渊
## 钦定古今图书集成/明伦汇编/氏族典/第123卷 > 陈渊

按《宋史陈渊传》：“渊字知默，南剑州沙县人也。绍兴五
年，给事中廖刚、中书舍人胡寅、朱震、权户部侍郎张
致远言渊乃瓘之诸孙，有文有学，负材未试，充枢密
院编修官。会李纲以前宰相为江南西路安抚制置
大使，辟为制置司机宜文字。七年，诏侍从举直言极
谏之士，胡安国以渊应召对，改官，赐进士出身。九年”，
除监察御史，寻迁右正言。郑亿年复资政殿学士、奉
朝请，渊言：“亿年有从贼之丑，乞寖其职名。”不报。亿年，
右仆射秦桧之亲党也，由是桧怒之。除秘书少监兼
崇政殿说书，以祖名辞。改宗正少卿，以何铸论罢。主
管台州崇道观。十五年，卒。